SET ปิดเช้าบวก 5 จุด แรงซื้อกลุ่ม “โรงกลั่น” หนุน
SET ปิดเช้าบวก 5 จุด รับอานิสงส์กลุ่ม “โรงกลั่น” ปรับตัวขึ้น หลังมีกระแสข่าวจีนตั้งคณะกรรมการพิจารณาเปิดประเทศ ช่วงบ่ายคาดบวกต่อ แนวต้าน 1,645 จุด แนวรับ 1,625 จุด
SET ปิดเช้าบวก 5 จุด รับอานิสงส์กลุ่ม “โรงกลั่น” ปรับตัวขึ้น หลังมีกระแสข่าวจีนตั้งคณะกรรมการพิจารณาเปิดประเทศ ช่วงบ่ายคาดบวกต่อ แนวต้าน 1,645 จุด แนวรับ 1,625 จุด
7 พ.ย. 2565

นายณรงค์เดช จันทรไพศาล ผู้ช่วยผู้อำนวยการฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยเช้านี้แกว่งออกด้านข้างอิงแดนบวก หลังจากตัวเลขอัตราว่างงานของสหรัฐปรับตัวขึ้นสนับสนุนคาดการณ์ว่าธนาคารกลางสหรัฐ (เฟด) จะปรับขึ้นดอกเบี้ยในอัตราที่ชะลอลง
ขณะที่จีนแม้ยังยืนยันนโยบาย Zero Covid แต่มีกระแสข่าวตั้งคณะกรรมการพิจารณาเปิดประเทศ ถือเป็นแสงสว่างปลายอุโมงค์ ทำให้หุ้นกลุ่มปิโตรเคมีปรับตัวขึ้นตอบรับข่าวดังกล่าว ล่าสุดส่วนต่างราคาผลิตภัณฑ์ (สเปรด) ดีขึ้นทั้ง HDPE และ PP ช่วยดึงภาพรวมตลาดขึ้นมาด้วย และกลุ่มโรงกลั่นปรับตัวขึ้นจากค่าการกลั่นที่สูงขึ้น
ส่วนการเลือกตั้งกลางเทอมของสหรัฐแม้จะเป็นแรงกดดันทางจิตวิทยาเชิงลบ แต่โดยรวมไม่น่ามีผลต่อตลาดหุ้นไทยมากนักแนวโน้มตลาดในช่วงบ่ายคาดว่ายังแกว่งตัวอิงทางบวก โดยให้แนวต้าน 1,645 จุด แนวรับ 1,625 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
PTTGC มูลค่าการซื้อขาย 1,356.46 ล้านบาท ปิดที่ 48.25 บาท เพิ่มขึ้น 2.00 บาท
PTTEP มูลค่าการซื้อขาย 1,303.06 ล้านบาท ปิดที่ 192.00 บาท ราคาไม่เปลี่ยนแปลง
BANPU มูลค่าการซื้อขาย 1,073.74 ล้านบาท ปิดที่ 13.10 บาท เพิ่มขึ้น 0.20 บาท
PTT มูลค่าการซื้อขาย 876.58 ล้านบาท ปิดที่ 36.00 บาท ราคาไม่เปลี่ยนแปลง
TOP มูลค่าการซื้อขาย 780.47 ล้านบาท ปิดที่ 58.75 บาท เพิ่มขึ้น 1.50 บาท